Anette Bøe
Store norske leksikon,Sport og spill,Skisport,Langrenn
Anette Bøe er en norsk tidligere idrettsutøver fra Nanset i Larvik som var verdens beste langrennsløper i 1985.
Hun var en av de første som behersket skøyteteknikken i langrenn og i 1985 vant hun verdenscupen. Samme år ble hun verdensmester i Seefeld på 5 og 10 km og hun tok VM-bronse på 20 km.I stafett ble hun verdensmester i Oslo i 1982 og hun tok VM-sølv i 1985 og 1987 og OL-bronse i Lake Placid i 1980. Hun ble norgesmester på 5 km i 1979, på 20 km i 1981 og i stafett i 1984. Bøe vant 20 km i Holmenkollrennene i 1984 og 1985.Gjennom sin idrettskarriere var Anette Bøe en allsidig utøver som etter skikarrieren vant NM i både i triatlon og ishockey, og utmerket seg i terrengsykling. Hun ble tildelt Sportsjournalistenes statuett, Holmenkollmedaljen og Porsgrunds Porselænsfabriks ærespris for kvinner i 1985 samt Egebergs ærespris i 2000.Skiklubber: Geilo IL, Larvik Turn, Bjerke IL, Lambertseter IL. Les mer i Store norske leksikon langrenn